पाएं अपने शहर की ताज़ा ख़बरें और फ्री ई-पेपरडाउनलोड करें
रायपुर के माना इलाके में मंगलवार की सुबह एक लड़की की लाश मिली। सुबह घरों से बाहर टहलने निकले लोगांे की नजर लड़की की लाश पर पड़ी। फौरन की इसकी जानकारी पुलिस को दी गई। आस-पास के लोग भी जमा हो गए थे। सभी ने लड़की को पहचानने की कोशिश की मगर युवती को कोई पहचान नहीं सका। कुछ देर बाद पुलिस मौके पर पहुुंच गई। फॉरेंसिंक टीम को बुलाया गया। अब तक की जांच मंे कुछ भी हाथ नहीं लग सका। माना थाने की पुलिस इस डेथ मिस्ट्री को सुलझाने की कोशिश कर रही है।
न शरीर पर चोट के निशान न ही हत्या का सबूत
लड़की की लाश माना के विवेकानंद स्कूल के गेट के पास मिली है। पुलिस ने आस-पास के रहवासियों से पूछताछ की, तस्वीरें भी इलाके में भेजी गई हैं। माना थाने से मिली जानकारी के मुताबिक मंगलवार को महिला का पोस्ट मार्टम नहीं सका, अब ये बुधवार को होगा। फॉरेंसिक एक्सपर्ट ने जांच में भी महिला से कोई मारपीट या चोट के निशान नहीं पाए हैं। मौत कैसे हुई पुलिस ये जानने के लिए पोस्टमार्टम होने के इंतजार में है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn